ଦନ୍ତା ନେଲା ୨ଜୀବନ\nପାଲଲହଡ଼ା, ୧୬।୧୨(ଡି.ଏନ.ଏ.)-ଅନୁଗୋଳ ଜିଲା ପାଲଲହଡ଼ା ବ୍ଲକ ଖମାର ରେଞ୍ଜ ଅଞ୍ଚଳରେ ଗୋଠଛଡ\nଦନ୍ତା ନେଲା ୨ଜୀବନ\t December 16th, 00:00 AM December 16th, 00:00 AM\nପାଲଲହଡ଼ା, ୧୬।୧୨(ଡି.ଏନ.ଏ.)-ଅନୁଗୋଳ ଜିଲା ପାଲଲହଡ଼ା ବ୍ଲକ ଖମାର ରେଞ୍ଜ ଅଞ୍ଚଳରେ ଗୋଠଛଡ଼ା ଦନ୍ତା ପୁଣିଥରେ ଦୌରାତ୍ମ୍ୟ ଆରମ୍ଭ କରିଛି। ଶନିବାର ହାତୀ ଆକ୍ରମଣରେ ଯାଇଛି ୨ଜୀବନ। ମୃତକ ହେଲେ ଶଙ୍ଖମୁର ଗ୍ରାମ ସ୍କୁଲସାହିର ଇନ୍ଦ୍ରମଣି ବେହେରାଙ୍କ ସ୍ତ୍ରୀ ଉଜ୍ଜ୍ୱଳା (୩୫) ଏବଂ ବଡ଼ସଡ଼ା ଗ୍ରାମ ଢିପାସାହିର ପଳଉ ବୋଇତା (୫୮)। ନରହନ୍ତା ଦନ୍ତାକୁ କାବୁ କରିବାରେ ବନ ବିଭାଗର ସମସ୍ତ ଉଦ୍ୟମ ବିଫଳ ହେଉଛି। ଏହାକୁ ନେଇ ଅସନ୍ତୋଷ ବଢ଼ିବାରେ ଲାଗିଛି। ଶନିବାର ଭୋର ୫ଟାରେ ଇନ୍ଦ୍ରମଣି ଏବଂ ଉଜ୍ଜ୍ୱଳା ଶୌଚ ହେବା ପାଇଁ ସ୍କୁଲ ନିକଟ ଜମିକୁ ଯାଉଥିବାବେଳେ ଦନ୍ତା ହାବୁଡ଼ରେ ପଡ଼ିଯାଇଥିଲେ। ଉଭୟେ ପ୍ରାଣବିକଳରେ ଦୌଡ଼ୁଥିବାବେଳେ ଉଜ୍ଜ୍ୱଳା ତଳେ ପଡ଼ିଯାଇଥିଲେ। ହାତୀଟି ତାଙ୍କୁ ତତ୍କ୍ଷଣାତ୍ ଦଳି ମାରିଦେଇଥିଲା। ସେହିପରି ସନ୍ଧ୍ୟାରେ ପଳଉ ଶୌଚ ହେବାକୁ ଯାଇଥିବାବେଳେ ହାତୀ ଆକ୍ରମଣରେ ପ୍ରାଣ ହରାଇଛନ୍ତି। ଗୋଟିଏ ଦିନରେ ଉନ୍ମତ୍ତ ଦନ୍ତା ୨ ଜୀବନ ନେଇଥିବାବେଳେ ଏହାକୁ ନେଇ ଅଞ୍ଚଳରେ ଭୟର ବାତାବରଣ ସୃଷ୍ଟି ହୋଇଛି। ହାତୀଟି ଜନବସତି ନିକଟରେ ଘୂରି ବୁଲୁଛି। ସପ୍ତାହକ ମଧ୍ୟରେ ହାତୀ ଆକ୍ରମଣରେ ୩ ଜଣଙ୍କ ପ୍ରାଣ ଯାଇଥିବା ରେଞ୍ଜର ସୁକେଶ ଚନ୍ଦ୍ର ଶତ୍ରୁଶଲ୍ୟ ସୂଚନା ଦେଇଛନ୍ତି।
